**Θέση Συμβούλου κας Αγγελικής Σεραφείμ**

Επί του απολογισμού χρήσης 2020, παγίως η Εναλλακτική παρέμβαση τάσσεται υπέρ της κατ’ εφαρμογή του άρ. 92 Κώδικα Δικηγόρων **αρμοδιότητας της Γενικής Συνέλευσης** για την έγκρισή του, συνεπώς καταψηφίζω την συμπερίληψη του σχετικού θέματος και την απόφαση επ’ αυτού από το ΔΣ που στερείται αυτής της αρμοδιότητας.

Ειδικότερα, ρητά εκ του Κώδικα Δικηγόρων η αρμοδιότητα ψήφισης του ετήσιου προϋπολογισμού εσόδων και εξόδων, ο έλεγχος της διαχείρισης των οικονομικών και της περιουσίας του Συλλόγου, καθώς και η έγκριση του απολογισμού ανήκει στη Γενική Συνέλευση κατ’ άρθρο 92 παρ. 1 β).